OpenLLM-France/wikimedia huggingface dataset:
# Corb marí de les Chatham

El corb marí de les Chatham (Phalacrocorax onslowi) és un ocell marí de la família dels falacrocoràcids (Phalacrocoracidae) que habita les illes Chatham, al sud de Nova Zelanda.

## Referències

* ↑ Mascarell del Cap a CERCATERM Rev. 07/12/2011
# Cotis I del Bòsfor

Cotis I del Bòsfor (o Tiberi Juli Cotis I) va ser rei del Bòsfor Cimmeri.
Els romans li van donar el regne quan van expulsar al seu germà Claudi Mitridates II l'any 45. En el país es van instal·lar només algunes cohorts romanes, dirigides per Juli Àquila, per donar suport al nou rei, que era jove i inexpert. Mitridates II va intentar recuperar el regne per la força de les armes l'any 50, però aviat va ser derrotat pels romans, fet presoner i portat a Roma. Cotis va regnar fins al 62, any en què el regne va passar a ser província romana.

## Referències

* ↑ Smith, William (ed.). «7. Cotys». A Dictionary of Greek and Roman biography and mythology. [Consulta: 11 juliol 2021].
# Cotis II

Cotis II (Cotys, Κότυς), va ser rei dels odrisis de Tràcia. Inicialment era un aliat romà, però va ser forçat a una aliança en contra pel rei Perseu de Macedònia, a qui va donar ostatges en garantia de la seva fidelitat i el va proveir amb una força de dos mil homes. Va comandar l'ala esquerra durant la batalla de Callicinus, on va ser derrotat el cònsol Licini Cras l'any 171 aC. J.-C.
Quan Perseu fou derrotat per Emili Paul·le el 168 aC, el fill del rei traci, Bitis, fou fet presoner i portat a Roma, i el pare va enviar ambaixadors a Roma per oferir una quantitat de diners pel seu rescat i una explicació per netejar la seva pròpia conducta en haver estat aliat del macedoni. El senat romà no va admetre les seves excuses però en una mostra de generositat va alliberar al príncep sense res a canvi. El rei Cotis és esmentat com a sobri, amable i intel·ligent.
La història de Cotis es desconeix després d'aquesta ambaixada que va tenir lloc el 167 aC. És a partir d'aquesta època que el regne dels Odrissis es va convertir en un aliat i després client de la República romana.

## Referències

* ↑ Titus Livi, Història de Roma, Llibre XLII, 29 Arxivat 2021-01-14 a Wayback Machine.. (francès)
* ↑ Titus Livi, Història de Roma, Llibre XLII, 51 Arxivat 2021-01-14 a Wayback Machine.. (francès)
* ↑ Titus Livi, Història de Roma, Llibre XLII, 58 Arxivat 2021-01-14 a Wayback Machine.. (francès)
* ↑ Titus Livi, Història de Roma, Llibre XLII, 59 Arxivat 2021-01-14 a Wayback Machine.. (francès)
* ↑ Titus Livi, Història de Roma, Llibre XLV, 42. (francès)
* ↑ Will, Édouard. Des avènements d'Antiochos III et de Philippe V à la fin des Lagides (en francès). Vol. II. Annales de l'Est. Universitat de Nancy, 1967, p. 239 (Histoire politique du monde hellénistique).

## Bibliografia

* Livi, Titus (2002/2007). Història de Roma. Text bilingüe català-llatí. Barcelona, Fundació Bernat Metge. ISBN 84-7225-798-3 (obra completa, ed. en tela); ISBN 84-7225-797-5 (obra completa, ed. en rústica).

## Enllaços externs

* Reis de la Tràcia. (anglès)
# Corba

Corba és un terme abstracte que s'usa per descriure el camí d'un punt mogut contínuament. Tal camí és sovint generat per una equació. Exemples senzills són les circumferències, les el·lipses, els polígons, les paràboles, les corbes tècniques, les hipèrboles, les espirals i les rectes.

## Referències

* ↑ «corba | enciclopèdia.cat». [Consulta: 29 gener 2022].
* ↑ «curve | mathematics | Britannica» (en anglès). [Consulta: 29 gener 2022].
* ↑ «Definición: Curva». [Consulta: 29 gener 2022].

## Vegeu també

* Llista de corbes
# Creu de terme (Vilanant)

La Creu de terme és una obra de Vilanant (Alt Empordà) inclosa a l'Inventari del Patrimoni Arquitectònic de Catalunya.

## Descripció

Creu de pedra muntada damunt una base de cinc esglaons circulars. El fust cilíndric també és fet de blocs de pedra. Acaba amb una peça cilíndrica que rep directament la creu, de braços rectes i superfície llisa.

## Història

Creu reedificada el 1899 sobre una d'anterior desconeguda

## Referències

* 1 2 «Creu de terme». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 octubre 2017].
# Cric

«Cric» té aquests significats:
# Cuddalore

Cuddalore (tàmil கடலூர்) és una ciutat i municipi de Tamil Nadu, capital del districte de Cuddalore. El seu nom deriva de Kudalur o Koodalur que en tàmil vol dir confluència, a causa del fet que al lloc conflueixen tres rius: South Pennar, Kedilam i Paravanar. Està dividida en la ciutat vella i la nova o Thirupadirippuliyur; la ciutat està creuada pel riu Gedilam que separa la ciutat vella de la nova. Segons el cens de 2001 la població era de 158.569 habitants (1871: 40.290; 1881: 43.555; 1891: 47.355; 1901: 52.216).

## Història

Fou una petita fortalesa construïda per un mercader hindú, que va caure en mans dels marathes després de la conquesta de Gingi per Shivaji el 1677. Ja el 1682 els britànics van iniciar negacions amb el kan (governador) de Gingi per establir-se a la ciutat i el 1683 van construir algunes edificacions; el 1684 el govern maratha va autoritzar l'establiment, incloent la fortalesa i rodalia (tots els punts on arribaven els trets de canó disparats des del fort) per deu anys a canvi d'una quantitat. En els següents anys els britànics van incrementar el comerç i van construir una nova fortalesa que es va dir Fort Saint David (1690) que encara es conserva en ruïnes (de l'anterior fortalesa no en queden rastres). La concessió es va prorrogar el 1694. Les fortificacions foren reforçades el 1725. El 1746, ocupada Madras pels francesos, el fort Saint David va esdevenir el quarter general britànic al sud de l'Índia i fou assetjat dues vegades per Dupleix que fou rebutjat. Va romandre capital de la presidència de Madras fins al 1752 quan el govern va retornar a Madras. El jesuïtes en foren expulsats en aquest temps acusats d'espionatge a favor dels francesos. Robert Clive en fou nomenat governador el 1756; el 1758 finalment els francesos el van ocupar però el van abandonar (després de destruir-lo) el 1760 davant Sir Eyre Coote, després de la batalla de Wandiwash. Altra vegada va caure en mans dels francesos i el seu aliat Tipu Sultan el 1782; Tipu va reforçar les fortificacions i va poder rebutjar diversos atacs i un setge el 1783; durant el setge anglesos i francesos van lliurar una important batalla naval coneguda com a batalla de Cuddalore (20 de juny de 1783). El 1785 fou restaurat com a possessió britànica i el 1801 fou inclosa en la cessió del Carnàtic. El 1866 fou declarada municipalitat.

## Vegeu també

* Garudanadi

## Enllaços externs

* Cuddalore - Lloc web oficial
# Cristovam Buarque

Cristovam Buarque (Recife, Brasil, 1944) és un polític brasiler. Membre del Senat del Brasil, exministre d'Educació i professor del Centre de Desenvolupament Sostenible de la Universitat de Brasília. Enginyer mecànic i doctor en Economia per la Universitat de la Sorbona, ha estat rector de la Universitat de Brasília. Al llarg de la seva àmplia carrera política ha estat també governador del districte federal de Brasília (1995-1998). L'any 2006 va abandonar el Partit dels Treballadors, on havia militat fins aleshores, i va ser candidat a la Presidència del Brasil pel Partit Democràtic Laborista. Com a senador, presideix la comissió de Drets Humans i Legislació Participativa.

## Referències

* ↑ «Cristovam Buarque». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Cruziohyla craspedopus

Cruziohyla craspedopus és una especie de granota de la família dels hílids. Va ser descrit el 1957 per A. Funkhouser.
És una granota arbòria del bosc tropical primàri de les terres baixes. Viu al cimall i només en descendeix a branques baixes per reproduir-se. Al Parc Nacional Yasuní, s'ha recollit en branques i arbustos. La cria té lloc en arbres caiguts que contenen petites basses o en petits estanys a terra.

## Distribució

Ocupa un ample territori a les terres baixes amazòniques a Colòmbia, Equador, Perú i els estats de Pará, Amazonas, Acre, Rondonia i Mato Grosso al Brasil, i a l'Amazònia Bolívia (Parc Nacional Madidi).

## Referències

* ↑ Funkhouser, Anne «A review of the neotropical tree-frogs of the genus Phyllomedusa» (en anglès). Occasional papers of the Natural History Museum of Stanford University, 1957 [Consulta: 20 desembre 2022].
* ↑ Rodríguez, Lily O.; Duellman, William E. Guide to the frogs of the Iquitos region, Amazonian Peru. [Lima?]: Asociaci©n de Ecolog©a y Conservaci©n, 1994. DOI 10.5962/bhl.title.7937. ISBN 978-0-89338-047-2.
* ↑ Ron, Santiago. «Anfibios del Yasuní» (en castellà). Bio Web Ecuador, 2020.
* ↑ Angulo, A.; Coloma, L.A.; Ron, S.R.; Hoogmoed, M.; Castro, F.; Rueda-Almonacid, J.V.; Cisneros-Heredia, D.F.; Icochea, M.J. «Fringed Leaf Frog Cruziohyla craspedopus» (en anglès). Llista Vermella de la UICN, 2016.
* ↑ Frost, Darrel R. «Cruziohyla craspedopus (Funkhouser, 1957)» (en anglès). Amphibian Species of the World, 2022. DOI: 10.5531/db.vz.0001.
# Cryptoheros spilurus

Cryptoheros spilurus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

És endèmic de l'Amèrica Central: rius de la costa atlàntica des de Belize fins a Nicaragua.

## Referències

* 1 2 «Cryptoheros spilurus» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Conkel, D., 1993. Cichlids of North and Central America. T.F.H. Publications, Inc., Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fowler, H. W. 1932. Notes on fresh water fishes from Central America. Proc. Acad. Nat. Sci. Phila. v. 84: 379-385.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Günther, A. 1862. Catalogue of the fishes in the British Museum. Catalogue of the Acanthopterygii, Pharyngognathi and Anacanthini in the collection of the British Museum. Cat. Fishes v. 4: i-xxi + 1-534.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Loiselle, Paul V. (1995). The Cichlid Aquarium. Alemanya: Tetra Press. ISBN 1-56465-146-0.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Schmitter-Soto, J.J. 2007. A systematic revision of the genus Archocentrus (Perciformes: Cichlidae), with the description of two new genera and six new species. Zootaxa 1603:1-78.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cryptoheros cutteri

Cryptoheros cutteri és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 11,2 cm de longitud total.

## Distribució geogràfica

És endèmic de l'Amèrica Central: Hondures i Guatemala.

## Referències

* ↑ Allgayer, R. 2001. Description d'un genre nouveau, Cryptoheros, d'Amerique central et d'une espece nouvelle du Panama (Pisces: Cichlidae). L'an Cichlidé v. 1: 13-20.
* ↑ BioLib (anglès)
* 1 2 «Cryptoheros cutteri» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Conkel, D., 1993. Cichlids of North and Central America. T.F.H. Publications, Inc., Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fowler, H. W. 1932. Notes on fresh water fishes from Central America. Proc. Acad. Nat. Sci. Phila. v. 84: 379-385.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Loiselle, Paul V. (1995). The Cichlid Aquarium. Alemanya: Tetra Press. ISBN 1-56465-146-0.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Schmitter-Soto, J.J. 2007. A systematic revision of the genus Archocentrus (Perciformes: Cichlidae), with the description of two new genera and six new species. Zootaxa 1603:1-78.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cuchillos de fuego

Cuchillos de fuego és una pel·lícula veneçolana estrenada l'any 1990. Va ser dirigida per Román Chalbaud basada en la seva obra de teatre Todo bicho de uña, on un jove, David, busca venjança del violador i assassí de la seva mare. A la pel·lícula, que té un estil Western, un dibuix infantil en stop-motion del jove David plorant sobre el cos de la seva mare s'utilitza per explicar parts de la història.Després de cercar els Andes durant deu anys, mata diversos apatxes en la seva venjança.
En el seu llançament al cinema va ser vist per 367.652 persones.

## Producció

La pel·lícula és protagonitzada per Miguel Ángel Landa, que també la va produir, així com Marisela Berti, Javier Zapata, Charles Barri, Natalia Martínez, Gabriel Fernández, Dora Mazzone, Jonathan Montenegro, Gabriel Martínez, i Raúl Medina.
Tot i ser una coproducció espanyola, no es va estrenar a Espanya.

## Resposta

La pel·lícula ha estat elogiada per la seva barreja de temes diversos, com el melodrama i la fantasia. No obstant això, el seu ús de referències Freudianes es va considerar senzill, amb la pel·lícula en general descrita com "una mica indigerible".
S'ha valorat que s'alinea temàticament amb les altres pel·lícules de Chalbaud, tot i ser un gènere diferent. n aquest sentit, inclou "records miratges" de la mare de David;$^{:46}$ màscares i vestits utilitzats per mostrar la il·lusió i l'actuació de caràcters temàticament;$^{:46-47}$ música pop de fons que s'utilitza per posar un significat senzill;$^{:47}$ pel nom religiós (David) per al seu protagonista;$^{:48}$ i l'ús de mites, concretament el "conte de fades del nen abandonat".$^{:52}$

## Referències

* 1 2 «Cuchillos de fuego (1989)» (en spanish). Film Affinity España. [Consulta: 28 December 2018].
* 1 2 «Cuchillos de Fuego (1990). Fotogramas, ficha técnica y artística» (en spanish). Cine 100% Venezolano, 11 December 2009. [Consulta: 28 December 2018].
* ↑ «Cuchillos de fuego». Amazon.com. Arxivat de l'original el 28 December 2018. [Consulta: 28 December 2018].
* ↑ «Peliculas mas taquilleras de Venezuela y no tan taquilleras». [Consulta: 28 December 2018].
* ↑ «CUCHILLOS DE FUEGO (1990)». BFI. Arxivat de l'original el December 29, 2018. [Consulta: 28 December 2018].
* 1 2 3 «CUCHILLOS DE FUEGO CRÍTICA» (en spanish). Fotogramas, 29-05-2008. [Consulta: 28 December 2018].
* 1 2 3 4 5 6 García de Molero, Irida; Mendoza Bernal, María Inés «Retórica gramatical del cine de Román Chalbaud» (en spanish). Opción, vol. 21, 48, 2005.

## Enllaços externs

* Cuchillos de fuego a rtve.play (cal registrar-se)
# Cànac

Cànac és el nom dels següents personatges:
* Cànac de Sició el vell, escultor grec que va florir del 540 aC al 508 aC.
* Cànac de Sició el jove, escultor grec
# Cànac de Sició el jove

Cànac de Sició el jove (en llatí Canachus, en grec antic Κάναχος "Kánakhos") fou un escultor nascut a Sició, probablement net de Cànac de Sició el vell, i de vegades confós amb ell.
Juntament amb l'escultor Patrocles va fer les escultures de dos espartans que havien lluitat a la batalla d'Egospòtam el 405 aC, d'un gran grup que Esparta va dedicar a la ciutat de Delfos, segons explica Pausànias

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Pausànias. Descripció de Grècia X, 9,4
* ↑ 2.Canachus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 593
# José Bosingwa

José Bosingwa da Silva (nascut a Mbandaka, Zaire, el 24 d'agost del 1982), és un futbolista professional portuguès que actualment juga de defensa central o de lateral dret al Queens Park Rangers anglès. Bosingwa, també ha estat internacional amb la selecció de Portugal entre el 2007 i el 2011.

## Enllaços externs

* Perfil de Bosingwa a chelseafc.com (anglès)
# KKPK Medyk Konin

El Medyk Konin és un club femení de futbol de Konin que juga a l'Ekstraliga polonesa.
Va ser subcampió de l'Ekstraliga per primera vegada al 2003, i al 2005 va guanyar el seu primer títol, a la Copa. Des del 2014 ha dominat totes dues competicions amb tres doblets consecutius.

## Plantilla 2016-17

| Porteres | Defenses | Centrecampistes | Davanteres |
| Monika Sowanska Anna Szymanska 0 0 0 0 0 0 | Maria Ficzay Agata Gusciora Weronika Helinska Klaudia Olejniczak Sandra Salata Aleksandra Sikora Radoslava Slavcheva Aleksandra Stasiak | Patrycja Balcerzak Natalia Chudzik Katarzyna Daleszczyk Paulina Dudek Dagmara Grad Klaudia Lasicka Natalia Pakulska 0 | Anna Gawronska Liliana Kostova 0 0 0 0 0 0 |

## Palmarès

* 3 Lligues de Polònia: 13/14 - 14/15 - 15/16
* 7 Copes de Polònia: 04/05 - 05/06 - 07/08 - 12/13 - 13/14 - 14/15 - 15/16
Trajectòria a la Lliga de Campions de la UEFA :
| Edició | Fase previa ¹ | Setzens de final |
| 2014-15 | Sarajevo | Glasgow City |
| 2015-16 | Wexford Youths | Olympique Lió |
| 2016-17 | Olimpia Cluj | ACF Brescia |
* ¹ Fase de grups. Equip classificat pillor possicionat en cas d'eliminació o equip eliminat millor possicionat en cas de classificació.

## Referències

* ↑ RSSSF
* ↑ Soccerway
# Ptilopsis

Ptilopsis és un gènere d'ocells de la família dels estrígids (Strigidae).

## Taxonomia

Segons la classificació del Congrés Ornitològic Internacional (versió 13.1, 2023), aquest gènere està format per dues espècies:
* xot carablanc meridional (Ptilopsis granti).
* xot carablanc septentrional (Ptilopsis leucotis).

## Referències

* 1 2 «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 259. ISBN 978-84-16728-37-4.
# Quint Pompeu (cònsol 141 aC)

Quint Pompeu (llatí: Quintus Pompeius A. f. L. n.) era fill de cert Aulus Pompeu i d'extracció humil. Formava part de la gens Pompeia.
Es va destacar segurament com orador, ja que Ciceró en parla, i l'any 141 aC va arribar a cònsol sens dubte després de seguir tot el cursus honorum. Va exercir el consolat junt amb Gneu Servili Cepió. La seva elecció li va costar enemistar-se amb Escipió.
Després del seu consolat va ser enviat com a procònsol a la Hispània Citerior com a successor de Quint Cecili Metel. Fabi Màxim Servilià era governador a la Hispània Ulterior. No va aconseguir cap victòria rellevant i encara va ser derrotat diverses vegades pels celtibers sense poder fer res al setge de Numància on les seves tropes, acampades a l'hivern davant els murs de la ciutat, van morir en gran nombre de fred i malalties. Per evitar les crítiques va proposar un acord de pau amb els numantins dels quals va requerir una rendició incondicional, però privadament només demanava alguns ostatges, l'entrega de captius i desertors i trenta talents de tribut, i en aquestes condicions els numantins van accedir a la pau.
Quan va arribar el successor de Pompeu, Marc Popil·li Laenes IV (139 aC) va denunciar el tractat encara que havia estat signat fins i tot per alguns oficials del seu propi exèrcit. Els numantins van apel·lar al senat i Laenes va enviar a aquest la qüestió. Descobert l'engany de Pompeu, el senat va declarar el tractat nul i la guerra es va reprendre. Pompeu no va ser acusat pels termes del tractat, però sí d'extorsió a la província, encara que finalment va ser absolt, tot i que persones molt eminents havien donat testimoni en contra seva, com ara Quint Cecili Metel Macedònic o Luci Cecili Metel Calb.
Pompeu, potser pel seu origen, gaudí del favor popular i va ser escollit censor l'any 131 aC junt amb Quint Cecili Metel Macedònic, la primera vegada que dos censors eren plebeus.

## Referències

* ↑ Smith, William (ed.). Dictionary of Greek and Roman Biography and Mythology. Londres: John Murray, 1876, p. 474.
# Quint Pompeu Macula

Quint Pompeu Macula (en llatí Quintus Pompeius Macula) va ser un cavaller romà amic de Ciceró.
Va destacar per ser un dels dos amants més coneguts de Fausta Cornèlia, la filla del dictador Sul·la. L'altre amant es deia Fulvi Ful·ló. El germà de Fausta, Faust Corneli Sul·la, feia un joc de paraules amb els noms d'aquests amants: "Em pregunto cóm la meva germana pot tenir una taca (Macula) si té un Ful·ló (bataner)"
El cognomen Macula probablement derivava d'un defecte físic a la pell.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 889.
# Quint Pompeu

Quint Pompeu és el nom dels següents personatges:
* Quint Pompeu Aule, (s. II aC), orador i procònsol d'Hispània
* Quint Pompeu Bitínic, (s. I aC), contemporani i amic de Ciceró, membre del partit pompeià fou mort amb Pompeu el Gran a Egipte
* Quint Pompeu Macula (s. I aC), cavaller romà amic de Ciceró que es va destacar perquè fou amant de Fausta Cornèlia, filla de Sul·la
* Quint Pompeu Ruf, diversos personatges
# Kalani David

Kalani David (Oahu, 4 de novembre de 1997 - Playa Hermosa, 17 de setembre de 2022) va ser un surfista professional i actor ocasional estatunidenc.

## Biografia

David va començar la seva carrera professional als tretze anys participant a l'ISA World Junior Surfing Championship del 2012 a Panamà, on va guanyar la medalla d'or.
El 2016 va començar a patir la Síndrome de Wolff-Parkinson-White, malaltia que li provocava una sobreexcitació dels ventricles cardíacs, seguida de convulsions i pèrdua de coneixement, fet pel qual va ser ingressat en diversos centres hospitalaris. Va morir el 17 de setembre del 2022 mentre surfejava a Costa Rica a causa d'aquesta anomalia congènita.

## Referències

* ↑ «Mor ofegada l'estrella del surf Kalani David als 24 anys». Nació Digital, 20-09-2022. [Consulta: 21 setembre 2022].
* ↑ «Kalani David, surfista y patinador profesional, muere a los veinticuatro años tras convulsionarse mientras practicaba surf en Costa Rica». CNN en Español, 20-09-2022. [Consulta: 20 setembre 2022].
* ↑ «Surfer Kalani David, 24, dies after seizure while practicing in Costa Rica». USA Today.com, September 20, 2022. [Consulta: September 20, 2022].
* ↑ «Kalani David Passed Away After Suffering A Seizure While Surfing». News Press.com, September 20, 2022. Arxivat de l'original el de setembre 21, 2022. [Consulta: September 20, 2022].